biswa921/hiwiki-latest-pages-articles-raw huggingface dataset:
बचाव

अंगूठाकार| गाजियांटेप, तुर्की में ऑपरेशन दोस्त के दौरान खोज और बचाव कार्य करते एनडीआरएफ के जवान
अंगूठाकार| हेलीकाप्टर बचाव
अंगूठाकार| 2007 में माल्टा में हेलीकाप्टर बचाव
अंगूठाकार| जर्मनी में पहाड़ बचाव स्ट्रेचर में रोगी ।
अंगूठाकार| बचाव गद्दी
बचाव में प्रतिक्रियात्मक ऑपरेशन शामिल होते हैं जिनमें आम तौर पर जीवन बचना, या दुर्घटना या खतरनाक स्थिति के बाद चोटों का तत्काल उपचार शामिल होता है।

उपयोग किए जाने वाले उपकरणों में कुत्ते, घोड़े, हेलीकाप्टर, हाइड्रोलिक चालित  काटने और फैलाने वाले उपकरण शामिल हो सकते हैं जिनका उपयोग मलबे वाले वाहनों से व्यक्तियों को निकालने के लिए किया जाता है। बचाव कार्यों को कभी-कभी बचाव दल द्वारा संचालित बचाव वाहनों द्वारा समर्थित किया जाता है। भारत द्वारा अनेक विदेशी व स्थानीय आपदाओं के दौरान बचाव अभियान चलाए गए हैं जिसके तहत अनेक भारतीयों व अन्य देशों के नागरिकों की जीवन रक्षा व युद्ध ग्रस्त इलाकों से वापसी भी शामिल है।

 संदर्भ 

 बाहरी कड़ियाँ 

 
 
श्रेणी:बचाव
एकल परिपथ आरेख

thumb|right|300px|एकल-लाइन आरेख जिसमें शक्ति प्रवाह भी दर्शाया गया है। लाल रंग के बक्से परिपथ विच्छेदक को निरूपित करते है जबकि धूसर (ग्रे) लाइनें ३-फेजी बस और अन्तःसंयोजी चालकों को। नारंगी रंग के वृत्त विद्युत जनित्र को निरूपित करते हैं, हरे रंग में प्रेरकत्व है,  एक-दूसरे पर चढ़े हुए तीन नीले वृत्त  दोहरी वाइण्डिंग वाले ट्रांसफॉर्मर हैम जिनमें तृतीयक सेकेण्डरी वाइण्डिंग भी हैं।
right|thumb|300px|जर्मन भाषा में लिखी जानकारी वाला एक एकल-लाइन आरेख
शक्ति इंजीनियरी में एकल-लाइन आरेख (one-line diagram या single-line diagram / SLD), तीन-फेजी शक्ति परिपथों को सरलीकृत करके दिखाने वाला एक आरेख है इसमें तीनों शक्ति-परिपथ के तीनों लाइनों में लगे अवयवों को दिखाने के बजाय एक ही लाइन (फेज) में जुडी हुई चीजें दिखायी जातीं हैं और मान लिया जाता है कि तीनों फेजों में उसी तरह के कनेक्शन हैं। इससे परिपथ बहुत सरल दिखता है और कोई भी जानकारी छिपाने की आवश्यकता नहीं होती। एकल-लाइन आरेख का सर्वाधिक उपयोग शक्ति प्रवाह अध्ययन (Power flow study) में किया जाता है। शक्ति परिपथ में लगाये जाने वाले परिपथ विच्छेदक, ट्रान्सफॉर्मर, संधारित्र,  बस-बार, और चालक आदि अपने-अपने मानक प्रतीकों द्वारा दर्शाए जाते हैं।  वास्तव में यह ब्लॉक आरेख का ही एक रूप है। 

सन्दर्भ

श्रेणी:विद्युत परिपथ
श्रेणी:विद्युत शक्ति प्रणाली
श्रेणी:आरेख
बसबार

right|thumb|300px|किसी विद्युत-वितरण रैक में लगे बसबार, जो १५०० अम्पीयर की विद्युतधारा ले जाने के लिए डिजाइन किए गये हैं।
विद्युत शक्ति के वितरण में बसबार (busbar या bus bar) किसी विद्युत चालक धातु से बनी छड़ या पट्टी को कहते हैं जिसका उपयोग उच्च धारा (प्रायः १०० अम्पीयर से अधिक) प्रवाहित करने के लिए किया जाता है। इनका उपयोग विद्युत स्विचयार्ड में उच्च वोल्टता वाले उपकरणों को जोड़ने के लिए किया जाता है। प्रायः बसबार के ऊपर कोई विद्युत विगलक (इन्सुलेटर) नहीं लगाया जाता। इससे इनको ठण्डा होने में सुविधा होती है तथा इनके किसी स्थान से दूसरी बसबार या केबल जोड़ने में सुविधा होती है।

श्रेणी:विद्युत शक्ति प्रणाली
विद्युतशक्ति का वितरण

विद्युत वितरण (इलेक्त्रिक पॉवर डिस्ट्रिब्यूशन) विद्युत शक्ति प्रणाली का वह चरण है जो विद्युत को उसके उपभोग बिन्दु तक पहुँचाता है। अर्थात यह विद्युतशक्ति के प्रेषण प्रणाली से विद्युत लेकर इसे उपभोक्ताओं तक पहुँचाता है। वितरण उपकेन्द्र, प्रेषण प्रणाली से जुड़कर उच्च वोल्टता पर विद्युतशक्ति  लेकर उसे परिणामित्र (ट्रान्सफॉर्मर) के द्वारा मध्यम वोल्टता (२ हजार वोल्ट से ३५ हजार वोल्ट लगभग) पर बदल देते हैं। इसके बाद प्राथमिक वितरण लाइनें विद्युतशक्ति को वितरण ट्रान्सफोर्मरों तक पहुँचातीं हैं जो उपभोक्ताओं के परिसरों (घरों/कारखानों) तक पहुँचातीं हैं। इसके बाद वितरण ट्रान्सफॉर्मर पुनः वोल्टता को कम करते हैं ताकि उसे घरेलू या औद्योगिक उपकरणों को दिया जा सके।

प्रायः एक ही ट्रांसफार्मर से, माध्यमिक वितरण लाइनों के माध्यम से , कई ग्राहकों को आपूर्ति की जाती है। वाणिज्यिक और आवासीय ग्राहक सेवा लाइनों के माध्यम से माध्यमिक वितरण लाइनों से जुड़े होते हैं। बहुत अधिक मात्रा में विद्युत का उपभोग करने वाले ग्राहक सीधे प्राथमिक वितरण स्तर या उप-प्रेषण स्तर से जुड़े हो सकते हैं।

center|thumb|600px|विद्युत शक्ति के नेटवर्क की सामान्य संरचना; इसमें दिखाए गए वोल्टेज तथा लोड आदि का मान यूरोपीय विद्युत नेतवर्कों के अनुसार है।

श्रेणी:विद्युत शक्ति प्रणाली
बिजली घर

right|thumb|300px|आस्ट्रेलिया के ग्लाडस्टोन का बिजली घर
विद्युत शक्ति के औद्योगिक स्तर पर उत्पादन के लिए निर्मित संयन्त्र को बिजली घर या विद्युत केन्द्र (पॉवर स्टेशन) कहते हैं। इसे 'पावर स्टेशन', 'पावर प्लान्ट' या 'पावर हाउस' या 'जनन केन्द्र' भी कहते हैं। अधिकांश बिजलीघरों में  एक या अधिक विद्युत जनित्र होते हैं।  विश्व में अधिकांश बिजली घर विद्युत उत्पन्न करने के लिए कोयले, पेट्रोलियम और प्राकृतिक गैस जैसे जीवाश्म ईंधन जलाते हैं। कुछ अन्य परमाणु ऊर्जा का उपयोग करते हैं। लेकिन अब सौर, पवन, लहर और जलविद्युत जैसे अधिक 'साफ' अक्षय स्रोतों का उपयोग बढ़ता जा रहा है।

सन्दर्भ
{{बिजली हमारे घर तक मुख्य रूप से तीन चरणों से गुजरने के बाद पहुंचती है। ये चरण है– Generation , transmission & distribution है।

Generation – generation मे 11KV बिजली का उत्पादन power प्लांट द्वारा किया जाता है और 11KV उत्पादित बिजली को पावर प्लांट मे लगी step up transformer द्वारा 400 KV या उससे भी बहुत ही अधिक हाई वोल्टेज में परिवर्तित कर transmission लाइन में भेज दिया जाता है।

}}

इन्हें भी देखें
विद्युत उत्पादन

श्रेणी:विद्युत शक्ति प्रणाली
*
खमीरी रोटी

खमीरी रोटी  एक प्रकार की मुगलई रोटी है। खमीर, जिसका मतलब, यीस्ट होता है, इसका प्रयोग रोटी बनाने के लिए किया जाता है, जो रोटी को मोटा और स्पंज जैसा बनाता है। खमीरी रोटी लगभग किसी भी प्रकार की सब्ज़ी के साथ जजती है या इसे थोड़े मक्ख़न के साथ भी खाया जा सकता है। दाल मक्ख़नी और नवाबी पनीर या किसी भी प्रकार के कबाब के साथ, यह एक कभी ना भुलने वाला अनुभ बनाता है जिसके लिए आप कुछ भी करने के लिए तैयार हो सकते हैं।
विधि
- खमीर और चीनी को 4 चम्मच गुनगुने पानी में घोलकर 10 मिनट तक खमीर उठने के लिए रख दें. 
- सभी सामग्री को मिलाकर, जरुरत हो उतने गुनगुने पानी का प्रयोग कर कड़ा आटा गूंथ लें. 
- आटे को गीले सूती कपड़े से ढककर 2 घंटे के लिए रख दें. 
- इसके आटे को 10 बराबर भाग में बांटकर इसकी रोटियां बेल लें.
- रोटियों को तेल लगी हुई बेकिंग ट्रे पर रखकर पहले से गरम ओवन में 200 डिग्री सेंटीग्रेट तापमान पर 5 मिनट के लिए बेक करें. 
- खमीरी रोटी तैयार है. मसालेदार चिकन या फिर अपनी पसंद की किसी भी सब्जी के साथ सर्व करें.

श्रेणी:खाना
विद्युत शक्ति की गुणवत्ता

विद्युत शक्ति की गुणवत्ता (Electric power quality) से आशय किसी उपभोक्ता को मिलने वाली बिजली के वोल्टता, अवृत्ति और तरंग रूप की गुणवत्ता से है। अच्छी गुणवत्ता वाली विद्युत वह है जो बिना किसी व्यवधान के उपलब्ध हो और जिसकी वोल्टता, आवृत्ति तथा तरंगरूप सदा एक निर्धारित सीमा के अन्दर रहे।  
center|thumb|600px|CBEMA वक्र : जो आंकड़ा-संसाधन करने वाले उपकरणों (जैसे व्यक्तिगत कम्प्यूटर) के लिए वोल्टता के परिवर्तन की सीमा निर्धारित करती है, और दिखाती है कि कितने समय के लिए वोल्टता में अधिकत कितन परिवर्तन स्वीकार्य है।

श्रेणी:विद्युत शक्ति प्रणाली
विवेक शौक

विवेक शौक (21 जून 1963 – 10 जनवरी 2011) एक भारतीय अभिनेता, हास्य अभिनेता, लेखक और गायक थे। उन्होंने हिंदी और पंजाबी फिल्मों, टेलीविजन धारावाहिकों, थियेटर और टेलीविजन विज्ञापनों में अभिनय किया। शौक संत निरंकारी मिशन से जुड़े थे, और नॉनसेंस क्लब के संस्थापक सदस्य भी थे। उन्होंने जसपाल भट्टी के साथ प्रमुखता से काम किया था। अभिनेता होने के साथ साथ वह एक लोकप्रिय लेखक और गायक भी थे। 47 वर्ष की आयु में, 10 जनवरी 2011 को मुंबई में दिल का दौरा पड़ने के कारण उनकी मृत्यु हो गई। उनके परिवार में उनकी एक पत्नी और तीन बच्चे थे।

 अभिनय करियर 

 टीवी धारावाहिक 
 उल्टा पुल्टा
 फ्लॉप शो
 फुल टेंशन
 अफ़साने

 विज्ञापन 
 एचसीएल कम्प्यूटर्स
 वैसमोल
 नोकिया सीडीएमए
 क्लोरेटस
 सीपी प्लाईवुड

 फिल्मोग्राफी 

 सन्दर्भ 

 बाहरी कड़ियाँ 
 विवेक शौक के बारे में जानकारी
 

श्रेणी:1963 में जन्मे लोग
श्रेणी:२०११ में निधन
श्रेणी:भारतीय अभिनेता
श्रेणी:हिन्दी दिवस लेख प्रतियोगिता २०१८ के अन्तर्गत बनाये गये लेख
काँख

अंगूठाकार|महिला की बगल बाल सहित|150px
काँख (बगल या कक्ष भी) मानव शरीर पर जहाँ बाँह कंधे से जुड़ती उस संधि के नीचे वाला क्षेत्र है। यह बाँह के नीचे स्वेद-ग्रन्थि भी प्रदान करता है। मनुष्यों में, शरीर की गंध की रचना ज्यादातर काँख-संबंधी क्षेत्र में होती है। ये गंध फेरोमोन पदार्थ के रूप में कार्य करती है जो समागम से संबंधित भूमिका निभाती है। काँख-संबंधी क्षेत्र शरीर की गंध के लिए जननांग क्षेत्र से अधिक महत्वपूर्ण प्रतीत होता है जो मानव द्विपाद से संबंधित हो सकता है।

काँख क्षेत्र गुदगुदी के लिये संवेदनशील होता है और यहाँ किशोरावस्था से शुरुआत कर पुरुष और महिला दोनों के बाल आते हैं। महिलाएँ सौंदर्य के लिये इसे लगातार हटा देती हैं।

 समाज और संस्कृति 
"अंडरआर्म" शब्द आमतौर पर कांख की बाहरी सतह को संदर्भित करता है। हालाँकि, कभी-कभी आकस्मिक संदर्भों में शब्दों का परस्पर उपयोग किया जाता है। बोलचाल की भाषा में, अंडरआर्म हाथ और कंधे के जंक्शन के नीचे खोखले को संदर्भित करता है।
 गुदगुदी
कांख एक गुदगुदी क्षेत्र है, संभवतः इसमें शामिल नसों की संख्या के कारण। अधिकांश लोगों को गुदगुदी होने पर यह क्षेत्र विशेष रूप से अप्रिय लगता है।
बगल के बाल
किशोरावस्था में शुरू होने वाले अंडरआर्म के बाल आमतौर पर महिलाओं और पुरुषों दोनों के अंडरआर्म्स में बढ़ते हैं। कुछ आधुनिक पश्चिमी संस्कृतियों में, महिलाओं के लिए अंडरआर्म के बालों को हटाना आम बात है।
ज्यादातर महिलाएं अंडरआर्म के बालों को हटाना पसंद करती हैं क्योंकि यह बैक्टीरिया के बढ़ने के लिए सतह क्षेत्र बनाता है। ऐसे बैक्टीरिया शरीर से दुर्गंध पैदा करते हैं। कुछ लोग तैराकी, कुश्ती आदि खेलों में भाग लेते हैं, प्रदर्शन में बाधा को रोकने के लिए शरीर के बालों के साथ बगल के बालों को भी हटा देते हैं।

इस्लाम में पुरुषों और महिलाओं दोनों के लिए बगल के बालों को हटाना अनिवार्य है।

सिख धर्म बगल के बालों सहित किसी भी बाल को 
काटना पर रोक लगाता है। उनका मानना ​​​​है कि पारंपरिक समाज के विपरीत जहां महिलाओं को समाज की अपेक्षाओं को पूरा करने के लिए तैयार होना चाहिए, सिख धर्म महिलाओं को अपने शरीर के बारे में शर्मनाक महसूस किए बिना कार्यभार संभालने की अनुमति देता है।

इन्हें भी देखें
 पसीना

सन्दर्भ

श्रेणी:टाँगे व भुजाएँ
कुहनी

अंगूठाकार|कुहनी|100px
कुहनी बाँह के ऊपरी और निचले हिस्सों के बीच दृश्यमान संधि है। कुहनी मनुष्यों और अन्य नरवानर की विशिष्ट खूबी है। अन्य संधि की तरह कुहनी के दोनों तरफ स्नायु होते हैं। कोहनी का कार्य हाथ का विस्तार और लचीला कर वस्तुओं को पकड़ने और पहुंचने के लिए है। मनुष्यों में, कोहनी का मुख्य कार्य ऊपरी अंग को छोटा करके और लंबा करके हाथ को सही ढंग से रखना है।

बाहरी कड़ियाँ

श्रेणी:जोड़ (कार्यिकी)
श्रेणी:टाँगे व भुजाएँ
सुशीला सामद

सुशीला सामद या सुशीला सामंत (7 जून 1906-10 दिसंबर 1960) हिंदी की पहली भारतीय आदिवासी कवयित्री, पत्रकार, संपादक और स्वतंत्रता आंदोलनकारी हैं।भारत की पहली महिला आदिवासी संपादक - सुशीला सामद  | https://www.facebook.com/AdivasiLiterature/photos/a.159734160887444/218793921648134/?type=1&theater हिंदी कविता में ये महादेवी वर्मा और सुभद्रा कुमार चौहान की समकालीन हैं।सजग ऐंद्रिय बोध और वस्तु-पर्यवेक्षण की कविताएँ  | https://samkaleenjanmat.in/2018/08/26/ पश्चिमी सिंहभूम के चक्रधरपुर स्थित लउजोड़ा गांव में मां लालमनी सांडिल और पिता मोहनराम सांडिल के घर इनका जन्म हुआ था। 1931 में सुशीला सामद ने प्रयाग-महिला-विद्यापीठ से प्रवेशिका की परीक्षा प्रथम श्रेणी में उत्तीर्ण किया। फिर 1932 में वहीं से सफलतापूर्वक विनोदिनी और 1934 में विदुषी (बी.ए. ऑनर्स) की शिक्षा पूरी की। इस प्रकार हिंदी माध्यम से ‘हिंदी विदूषी’ होने का गौरव हासिल करने वाली वह भारत की प्रथम आदिवासी महिला भी हैं।प्रलाप, पृ 7-8 | https://books.google.co.in/books?id=RpxVDwAAQBAJ 
 
सुशीला सामद मात्र एक कवयित्री ही नहीं हैं, बल्कि 1925-30 के दौर में वे एक साहित्यिक-सामाजिक पत्रिका ‘चाँदनी’ का संपादन-प्रकाशन भी कर रही थीं और तत्कालीन बिहार में गांधी की एकमात्र आदिवासी महिला ‘सुराजी’ आंदोलनकर्ता भी थीं। वे एमएलसी भी रहींThe Bihar Gazette, 1959, p. 546 | https://books.google.co.in/books?id=AxvOtTEIsTEC&  और सामाजिक-सांस्कृतिक, साहित्यिक दायित्वों का निर्वाह भी सुसंगठित तरीके से किया। इनके दो काव्य संग्रह प्रकाशित है: 1935 में ‘प्रलाप’ और 1948 में ‘सपने का संसार’।

सन्दर्भ

श्रेणी:आदिवासी (भारतीय)
श्रेणी:मुण्डा आदिवासी
श्रेणी:झारखंड
श्रेणी:भारतीय महिला साहित्यकार
श्रेणी:भारतीय आदिवासी महिला साहित्यकार
निर्गुण ब्रह्म

निर्गुण उपासना पद्धति में ईश्वर के निर्गुण रूप की उपासना की जाती है। हिन्दू ग्रंथ में ईश्वर के निर्गुण और सगुण दोनों रूप और उनके उपासकों के बारे में बताया गया है। निर्गुण ब्रह्म ये मानता है कि ईश्वर अनादि, अनन्त है वह न जन्म लेता है न मरता है,स विचारधारा को मान्यता दी गई है। निर्गुण ब्रम्ह अर्थात् जिसमे कोई गुण न हो परन्तु फिर भी सर्वगुण संपन्न हो ।।

सन्दर्भ
What was explained is so good that any person can understand, what it SAHGUN  N NIRGUN BRAMA, since Brahma comes everywhere so we should understand who is Brahma n what are his work.
You will find Bhgwat Mahpuran  Samantha where Its hs describe how much Java is Brough by Brahma. So in my view, Brahma is the creator, appointed By Parma tam.
Arun h sha CA mob  98922 57148, leave a message I will Ring, will discuss.
12 th April, 2023  06.15 PM

इन्हें भी देखें
परब्रह्म

श्रेणी:हिन्दू धर्म
युसाकु माइंजावा

युसाकु माइंजावा(जापानी:前澤 友作, जन्म 22 नवंबर 1975), एक जापानी उद्यमी हैं और अमेरिकी निजी अंतरिक्ष कंपनी स्पेसएक्स की चंद्रमा की पर्यटन योजना के तहत अंतरिक्ष की यात्रा पर जाने वाले पहले पर्यटक के रूप में अपना स्थान बनाया है। वे जापानी अरबपति तथा ऑनलाइन फैशन क्षेत्र की प्रसिद्ध हस्ती हैं। वे वर्ष 1972 में भेजे गए अपोलो अभियान के बाद चंद्रमा पर जाने वाले पहले व्यक्ति होंगे। मई 2017 के आधार पर फोर्ब्स का अनुमान है कि उनके पास 3.6 अरब डॉलर की संपत्ति है और वे जापान के 14 वें सबसे अमीर व्यक्ति हैं।
संदर्भ

श्रेणी: उद्यमी
श्रेणी: जापान के लोग
श्रेणी:1975 में जन्मे लोग
स्तन एट्रोफी

शरीर के हिस्सों का आंशिक या पूर्ण रूप से नष्ट होना एट्रोफी कहलाता हैं। यह समस्या मानव जीवन में उत्परिवर्तन (जो अंग को बनाने के लिए जीन को नष्ट कर सकता है), खराब पोषण, खराब परिसंचरण, हार्मोनल समर्थन में कमी, लक्षित अंग को तंत्रिका आपूर्ति का नुकसान, कोशिकाओं के एपोप्टोसिस की अत्यधिक मात्रा, और कम व्यायाम या ऊतक रोग के कारण पाई जाती है।Kristen A. Atkins; Christina Kong (29 October 2012). Practical Breast Pathology: A Diagnostic Approach: A Volume in the Pattern Recognition Series. Elsevier Health Sciences. pp. 67–. ISBN 1-4557-3340-7. आम भाषा में मांसपेशियों की ट्राफिक स्थिति में कमी एट्रोफी कहलाती है। यह शरीर के किसी भी कोशिका, अंग या ऊतक में हो सकती है। शरीर के जिस अंग में यह समस्या उत्पन्न्होती है, वः अंग, ऊतक या कोशिका का संकोचन हो जाता हैं। स्तन एट्रोफी ऊतक के संकोचन के कारण उत्पन्न हुआ रोग हैं, जो महिलओं और पुरुषों को प्रभावित करता है। यह रोग यह ज्यादातर महिलाओं में देखा जा सकता है। Julia A. McMillan; Ralph D. Feigin; Catherine DeAngelis; M. Douglas Jones (2006). Oski's Pediatrics: Principles & Practice. Lippincott Williams & Wilkins. pp. 558–. ISBN 978-0-7817-3894-1.

thumb|

स्तन एट्रोफी महिलाओं में पाई जाने वाला वः स्तन रोग है जिसमे स्तनों का संकोचन हो जाता हैं।  Prem Puri; Michael E. Höllwarth (28 May 2009). Pediatric Surgery: Diagnosis and Management. Springer Science & Business Media. pp. 257–258. ISBN 978-3-540-69560-8.यह आमतौर पर रजोनिवृत्ति के दौरान महिलाओं में होता है जब एस्ट्रोजेन के स्तर में कमी आ जाती है। यह समस्या हाइपोएस्ट्रोजेनिस्म या हाइपरएंडरोजेनिस्म के कारण भी पाई जाती हैं, जिसका प्रमुख कारण वजन को बढ़ाना होता हैं।Ricardo Azziz (3 July 2007). The Polycystic Ovary Syndrome: Current Concepts on Pathogenesis and Clinical Care स्तन में ऊतक का नुकसान एनोरेक्सिया नर्वोसा और सर्जिकल नसबंदी से भी होता है, जिसके कारण स्तनों का संकोचन हो जाता हैं।  Melvin A. Shiffman (24 December 2009). Mastopexy and Breast Reduction: Principles and Practice. Springer Science & Business Media. pp. 42–. ISBN 978-3-540-89873-3.

thumb|स्तन एट्रोफी

इलाज

स्तन एट्रोफी का इलाज महिलओं में मैक्रोमास्टिया से और पुरुषो में ग्न्नोमास्टिया से किया जाता है। Merril D. Smith (8 September 2014). Cultural Encyclopedia of the Breast. Rowman & Littlefield Publishers. pp. 121–. ISBN 978-0-7591-2332-8. पुरुषों के लिए ट्रांस हार्मोन रिप्लेसमेंट थेरेपी (एचआरटी) लाभदायक होती हैं। स्तन एट्रोफी को खाद्य आहार में अधिक एस्ट्रोजेन, एंटीड्रोजनोजेन और उचित पोषण जोड़कर भी ठीक किया जा सकता है। Thomas J. Lawton (27 April 2009). Breast. Cambridge University Press. pp. 1–. ISBN 978-0-521-88159-3.

बाहरी कड़ियाँ

श्रेणी:महिला स्वास्थ्य
श्रेणी:स्तन स्वस्थ्य
श्रेणी:महिला स्वास्थ्यविषयक लेख प्रतियोगिता २०१८ के अन्तर्गत बनाये गये लेख
चंद्रशेखर (अभिनेता)

अंगूठाकार|चंद्रशेखर
चंद्रशेखर हिन्दी फ़िल्मों में अभिनेता तथा सहायक निर्देशक रहे हैं। इनका जन्म 7 जुलाई 1923 को हुआ था।
==प्रमुख फ़िल्म :- नमक हलाल, शराबी

नामांकन और पुरस्कार इन्होंने विश्व प्रसिध्द रामायन में सुमंत के किरदार को जीवंत किया था, जो आज भी हमारे दिल में मौजूद हैं

संदर्भ
बाहरी कड़ियाँ
 

श्रेणी:1923 में जन्मे लोग
श्रेणी:भारतीय अभिनेता
ममंग दई

ममांग दई (जन्मः 23 फरवरी 1957) एक भारतीय आदिवासी कवयित्री, उपन्यासकार और पत्रकार हैं।Mamang Dai | https://penguin.co.in/author/mamang-dai/  ये अंग्रेजी में लिखती हैं। 2011 में इन्हें पद्मश्री और 2017 में ‘द ब्लैक हिल’ उपन्यास के लिए इन्हें साहित्य अकादमी का सम्मान मिल चुका है।Meet Padma Shri Winner Mamang Dai | https://www.womensweb.in/2018/08/mamang-dai-writer-poet-bangalore-poetry-festival-2018-aug18wk1sr/ 

 जीवन परिचय 
ममांग दई का जन्म 23 फरवरी 1957 को पासीघाट, पूर्वी सियांग जिले में मातीन दई और ओडी दाई के परिवार में हुआ। इनका परिवार ‘आदि’ जनजाति (आदिवासी) से संबंधित है। पाइन माउंट स्कूल, शिलांग, मेघालय से इन्होंने अपनी स्कूली शिक्षा पूरी की है और गौहाटी विश्वविद्यालय, असम से अंग्रेजी साहित्य में कला स्नातक हैं।Mamang Dai (India, 1957) https://www.poetryinternationalweb.net/pi/site/poet/item/16974/27/Mamang-Dai 

1979 में इनका चयन आईएएस के लिए हो गया था, लेकिन इन्होंने आईएएस छोड़कर पत्रकारिता को अपना करियर बनाया। आईएएस के लिए चुने जाने वाली अरुणाचल राज्य की पहली महिला हैं। एक पत्रकार के रूप में काम करते हुए, इन्होंने द टेलीग्राफ, हिंदुस्तान टाइम्स और द सेंटिनल में योगदान दिया। इन्होंने रेडियो के साथ ही दूरदर्शन, इटानगर में भी काम किया है।mamang Dai | https://en.wikipedia.org/wiki/Mamang_Dai 

ये इटानगर प्रेस क्लब की सचिव, अरुणाचल प्रदेश लिटरेरी सोसाइटी की महासचिव, उत्तर पूर्व लेखकों के फोरम की सदस्य और साहित्य अकादमी व संगीत नाटक अकादमी के जनरल काउंसिल की मेम्बर रह चुकी हैं। 2011 में उन्हें अरुणाचल प्रदेश राज्य लोक सेवा आयोग के सदस्य नियुक्त किया गया था। वर्तमान में ये अरुणाचल प्रदेश यूनियन ऑफ वर्किंग जर्नलिस्ट्स (एपीयूडब्ल्यू) की अध्यक्ष हैं। 

 साहित्य सृजन 
अरुणाचल प्रदेश: द हिडन लैंड (2003) 
माउंटेन हार्वेस्ट: द फूड ऑफ अरुणाचल (2004)
द स्काई क्वीन (2003)
वन्स अपॉन ए मूनटाइम (2003) 
द लीजेंड ऑफ पेंसम (उपन्यास, 2006)
स्टूपिट क्यूपिड (उपन्यास, 2008) 
द ब्लैक हिल (उपन्यास, 2014) 
रिवर पोएम्स (कविता, 2004), 
द बाल्म ऑफ टाइम (कविता, 2008) 
हम्बेरेल्साईज लूम (कविता, 2014) 
मिडसमर सरवाइवल लिरिक्स (कविता, 2014)

 सम्मान 
इन्हें 2011 में भारत सरकार से पद्मश्री मिली।Padma Awards Directory (1954-2013)
 | https://web.archive.org/web/20151015193758/http://mha.nic.in/sites/upload_files/mha/files/LST-PDAWD-2013.pdf अरुणाचल प्रदेश सरकार ने 2013 में इन्हें ‘अरुणाचल प्रदेश: द हिडन लैंड’ के लिए वार्षिक वेरिय एल्विन पुरस्कार से सम्मानित किया। 2017 में ‘द ब्लैक हिल’ के लिए साहित्य अकादमी पुरस्कार मिला। Mamang Dai and Ramesh Kuntal Megh win Saya Akademi award | https://www.firstpost.com/entertainment/mamang-dai-and-ramesh-kuntal-megh-win-sahitya-akademi-award-4269907.html 

सन्दर्भ

बाहरी कड़ियाँ
 गूगल बुक्स पर ममांग दई

श्रेणी:1957 में जन्मे लोग
श्रेणी:आदिवासी (भारतीय)
श्रेणी:भारतीय साहित्य
श्रेणी:अंग्रेजी साहित्य
श्रेणी:आदिवासी साहित्य
श्रेणी:आदिवासी साहित्यकार
श्रेणी:भारतीय महिला साहित्यकार
श्रेणी:भारतीय आदिवासी महिला साहित्यकार
श्रेणी:अरुणाचल प्रदेश के लोग
श्रेणी:जीवित लोग
ग्रेस कुजूर

ग्रेस कुजूर (जन्मः 3 अप्रैल 1949) भारत की एक प्रमुख आदिवासी कवयित्री हैं। रांची (झारखंड) के इटकी में एक ‘उरांव’ आदिवासी परिवार में इनका जन्म हुआ। इनकी मातृभाषा ‘कुड़ुख’ है। इनके पिता पैट्रिक कुजूर अस्पताल में कंपाउंडर थे और मां रूथ केरकेट्टा हेल्थ विजीटर थीं। हिन्दी कविताओं की रचयिता - ग्रेस कुजूर | http://kurukhworld.com/literature/misc/gress.htm 

इनकी आरंभिक एवं उच्च शिक्षा रांची में पूरी हुई। इन्होंने क्रमशः उर्सूलाइन कॉन्वेट स्कूल रांची से मैट्रिक, संत जेवियर कॉलेज रांची से एम.ए, बी.एड. की शिक्षा पाई। फरवरी 1976 में उन्होंने ऑल इंडिया रेडियो की सर्विस में कार्यक्रम अधिशासी के रूप में ज्वाईन किया। इस संस्थान में रहते हुए उन्होंने रांची, पटना दिल्ली, भागलपुर आदि जगहों पर अपनी सेवाएं दी। बाद में वे निदेशक भी बनीं। 2008 में इन्होंने ऑल इंडिया रेडियो (आकाशवाणी) से महानिदेशक (कार्यक्रम) के पद से अवकाश ग्रहण किया।ग्रेस कुजूर की कविताएं | https://www.facebook.com/AdivasiLiterature/photos/a.159734160887444/178801625647364/?type=1&theater  

ग्रेस कुजूर ने 1966 से लेखन कार्य आरंभ किया। ये मुख्यतः  हिंदी में लिखती हैं और इनकी कविताएं ‘हिन्दुस्तान’, ‘आज’, ‘युद्धरत आम आदमी’, ‘आर्यावर्त्त’, ‘झारखंडी भाषा साहित्य संस्कृति अखड़ा’ आदि विभिन्न पत्र-पत्रिकाओं में प्रकाशित हो चुकी हैं।पूर्वोत्तर भारत का जनजातीय साहित्य, पृ. 12 | https://books.google.co.in/books?id=eRPcDgAAQBAJ ‘कलम उगलती आग', ‘लोकप्रिय आदिवासी कविताएं’ और ‘कलम को तीर होने दो’ नामक संग्रहों में इनकी कविताएं संकलित हैं।कलम को तीर होने दो, पृ। 82 | https://books.google.co.in/books?id=WTO6DQAAQBAJ& अब तक इनका अपना कोई स्वतंत्र संकलन प्रकाशित नहीं हो सका है। ग्रेस कुजूर ने रेडियो नाटक तथा प्रहसन भी लिखे हैं। डायन-प्रथा पर ‘महुआ गिरे आधी रात’ नामक इनका रेडियो नाटक चर्चित रहा है।

सन्दर्भ

श्रेणी:आदिवासी
श्रेणी:आदिवासी (भारतीय)
श्रेणी:उरांव आदिवासी
श्रेणी:झारखंड
श्रेणी:आदिवासी साहित्य
श्रेणी:आदिवासी साहित्यकार
श्रेणी:भारतीय महिला साहित्यकार
श्रेणी:भारतीय आदिवासी महिला साहित्यकार
छज्जा

अंगूठाकार|बरामदा 
छत का वह भाग जो दीवार के बाहर निकला रहता है छज्जा कहलाता है। यह हमेशा पहली मंजिल या उससे ऊपर की मंजिल पर स्तम्भ द्वारा समर्थित होता है। 

 चित्र दीर्घा  

श्रेणी:वास्तु तत्व
केटी इकबाल

खतीजा इकबाल (केटी इकबाल) एक अभिनेत्री है, जिसने हिंदी फिल्मों नमस्ते इंग्लैंड और रागिनी एमएमएस: रिटर्न्स जैसे वेब श्रृंखला में काम किया है। नमस्ते इंग्लैंड फिल्म में अर्जुन कपूर और परिणीति चोपड़ा लीड रोल में दिखेंगे। उन्होंने सेंट जॉर्ज विश्वविद्यालय से बिजनेस मैनेजमेंट की पढ़ाई की है।  वो कॅरीबियाई देश ग्रेनाडा की रहने वाली है। वो बिकनी मॉडल रही हैं। उसकी बहन खदीजा नाखुदा है। जून 2021 में, खतीजा इकबाल ने संगीत वीडियो गीत यारों रब से दुआ करो में अभिनय किया, जिसे अखिल सचदेवा ने गाया था।

फिल्मोग्राफी
 नमस्ते इंग्लैंड 
 रागिनी एमएमएस: रिटर्न्स 

धारावाहिक 
 जमाई राजा (धारावाहिक)

इन्हें भी देखें
 एली एवराम
 सुज़ैन बर्नर्ट
 एडवर्ड सोनेनब्लिक
 क्लॉडिया सिएस्ला

 सन्दर्भ 

बाहरी कड़ियाँ
 
 

श्रेणी:हिन्दी अभिनेत्री
श्रेणी:1992 में जन्मे लोग
श्रेणी:जीवित लोग
श्रेणी:ग्रेनाडा के लोग
मोटा राजा उदयसिंह

उदय सिंह (13 जनवरी 1538 – 10 जुलाई 1595) जिन्हें मोटा राजा भी कहा जाता है, मारवाड़  के राठौड़ राजा थेे।

कल्याणदास राठौड़
सिवाना के कल्याणदास राठौड़ ने उदय सिंह और जहाँगीर को मारने की धमकी दी क्योंकि उदयसिंह ने अपनी बेटी जगत गोसाई का विवाह जहाँगीर के साथ निर्धारित किया था। यह ज्ञान होने के पश्चात् अकबर ने सिवाना पर हमला कर दिया और इसमें कल्याणदास अपने लोगों के साथ वीरगति को प्राप्त हुये और सिवाना की महिलाओं ने जौहर कर लिया।

संस्कृति
thumb|Portrait of Raja Udai Singh of Marwar c.1600

उदय सिंह के शासनकाल के दौरान, मारवाड़ में राहत कला और वास्तुकला का विकास हुआ।  जो देश राजा के सामने उजाड़ हो गया था वह तेजी से बढ़ने लगा था।

जोधपुर में किला का एक हिस्सा भी राजा द्वारा बनवाया गया था।  उन्होंने मुगल पैटर्न पर मारवाड़ में प्रशासनिक सुधार भी शुरू किए।  उन्होंने पेशकश की मुगल प्रथा भी शुरू की।  राजा के शासनकाल के दौरान दाह-चौकी प्रणाली भी मारवाड़ में प्रचलन में आई।

उन्होंने अपने पिता राव मालदेव का देवल भी बनवाया।  यह मंडोर में बनी शाही कब्रगाहों में से पहली थी।

निधन
उदय सिंह का लाहौर (वर्तमान पाकिस्तान में) १० जुलाई १५९५ को निधन हुआ।Beveridge, H. (tr.) (1939, reprint 2000). The Akbarnama of Abu'l Fazl, Calcutta: The Asiatic Society, , pp.1027-28 उनके निधन के बाद उनके पुत्र सूर सिंह मारवाड़ के राजा बने।

सन्दर्भ

बाहरी कड़ियाँ
 जोधपुरी वंशावली

Category:1538 में जन्मे लोग
श्रेणी:मेवाड़ के शासक
Category:१५९५ में निधन
जॉर्डन हैंडरसन

जॉर्डन ब्रायन हैंडरसन (जन्म 17 जून 1990) इंगलैंड के फुटबॉलर है| हैंडरसन प्रीमियर लीग में लिवरपूल एफ़.सी. के कप्तान है और इंग्लैंड नेशनल फुटबॉल टीम के लिए भी खेलते है| हैंडरसन ज्यादा तर मिड-फील्डर की भूमिका में खेलते है क्लब अथवा देश दोनों के लिए|

हैंडरसन ने अपनी फुटबॉल की शुरुवात संडरलैंड के साथ किया था बाद वो थोड़े समय के लिए कॉवेन्ट्री सिटी एफ.स. के लिए ऋण पर खेले २००९ में और २०११ से लिवरपूल में है| २०१५ से वो लिवरपूल की कप्तानी कर रहे है स्टीवन जेरार्ड के जाने के बाद से| २०१० में हैंडरसन को पहली बार इंग्लैंड नेशनल फुटबॉल टीम के लिए खेलने का अवसर मिला था| इससे पहले वो इंग्लैंड  नेशनल अंडर -२१  फुटबॉल  टीम के लिए कप्तान हेतु खेल चुके थे| उन्होंने यूईएफए यूरो 2012 और 2016, और 2014 और 2018 फीफा विश्व कप में देश का प्रतिनिधित्व किया है।

खेल की शैली
हैंडरसन को बॉक्स टू बॉक्स मिडफील्डर के रूप में अक्सर खेलते हुए देखा गया है हालांकि मौजूदा लिवरपूल कोच क्लोप के नेतृत्व में वो लिवरपूल मिडफील्डर के रूप में दिखे है|उन्हें व्यापक रूप से ऐसे खिलाड़ी के रूप में जाने जाता है जो कड़ी मेहनत करता है और टीम में ऊर्जा लाता है।

आंकड़े
11 सितंबर 2018 तक खेले गए मैच के आधार पे 
क्लब
15 सितंबर 2018 तक खेले गए मैच
+ क्लब, सीजन और प्रतियोगिता द्वारा उपस्थितिक्लबऋतुप्रीमियर लीगएफए कपलीग कपयूरोपकुलDivisionऐप्सगोल्स ऐप्सगोल्स ऐप्सगोल्स ऐप्सगोल्स ऐप्सGoalsसंडरलैंड2008–09प्रीमियर लीग100010—202009–10प्रीमियर लीग3312031—3822010–11प्रीमियर लीग3731010—393Total7143051—795कॉवेन्ट्री सिटी एफ.सी2008–09चैंपियनशिप10130——131लिवरपूल एफ़.सी.2011–12प्रीमियर लीग3725060—4822012–13प्रीमियर लीग30520201014462013–14प्रीमियर लीग3543021—4052014–15प्रीमियर लीग3767040615472015–16प्रीमियर लीग1720030602622016–17प्रीमियर लीग2410030—2712017–18प्रीमियर लीग27110101204112018–19प्रीमियर लीग5000000050Total2122118021134228524Career total2932624026234237730

अंतरराष्ट्रीय
11 सितंबर 2018 तक खेले गए मैच
thumb|right|upright|हैंडरसन 2014 में लिवरपूल एफ़.सी. के लिए खेलते हुए

+ राष्ट्रीय टीम और वर्ष द्वारा उपस्थितिराष्ट्रीय टीमसालऐप्सगोल्स इंगलैंड201010201240201320201411020154020161002017402018100Total460

सम्मान
लिवरपूल
 फुटबॉल लीग कप: 2011-12
 द फुटबॉल एसोसिएशन चैलेंज कप : 2011-12
 फुटबॉल लीग कप रनर-अप 2015-16
 यूईएफए चैंपियंस लीग रनर-अप: 2017-18
 यूईएफए यूरोपा लीग रनर-अप: 2015-16

इंगलैंड
 फीफा विश्व कप चौथी जगह: 2018

व्यक्तिगत
 प्रीमियर लीग गोल ऑफ द मंथ : सितम्बर २०१६
 इंग्लैंड अंडर 21 प्लेयर ऑफ द ईयर अवार्ड: 2012
 लिवरपूल यंग प्लेयर ऑफ द ईयर अवार्ड: 2011-12
 संडरलैंड यंग प्लेयर ऑफ द ईयर अवॉर्ड: 2009 -10, 2010-11

सन्दर्भ
श्रेणी:1990 में जन्मे लोग
श्रेणी:जीवित लोग
श्रेणी:इंगलैंड के फुटबॉल खिलाड़ी
श्रेणी:फुटबॉल खिलाड़ी
गुदगुदाना

अंगूठाकार|मेलबर्न में एक फ़ुटबॉल खिलाड़ी दूसरे खिलाड़ी को गुदगुदाते हुए।
गुदगुदाना शरीर के किसी हिस्से को इस तरह से छूने का कार्य है जो अनैच्छिक मरोड़ या हँसी का कारण बनता है। गुदगुदी त्वचा भर में किसी हल्की उत्तेजना के परिणामस्वरूप होती है। गुदगुदी से संबंधित व्यवहार में मुस्कुराहट, हँसी, ऐंठन और रोंगटे खड़े होना शामिल है। गुदगुदी संवेदना को दो अलग-अलग श्रेणियों में विभाजित किया जा सकता है। एक पर त्वचा पर हल्की चाल के कारण हल्की कष्टप्रद सनसनी होती है, जैसे कोई कीट के चलने से। दूसरी पर कठोर, गहरे दबाव के कारण शरीर के विभिन्न क्षेत्रों की त्वचा पे छुने पर सुखद, हंसी-उत्तेजक भावना होती है। इन प्रतिक्रियाओं को मनुष्यों और अन्य नरवानर तक ही सीमित माना जाता है। 

जबकि हाथ की हथेली स्पर्श के लिए अधिक संवेदनशील है, ज्यादातर लोगों को लगता है कि उनके पैरों के तलवों में सबसे अधिक गुदगुदी होती है। अन्य गुदगुदी के लिये संवेदनाशील क्षेत्रों में बगल, धड़ के किनारे, गर्दन, घुटने, पेट, नाभि और पसलियाँ शामिल होते हैं। गुदगुदी सिर्फ दूसरे के करने से होती है और स्वयं नहीं की जा सकती।

सन्दर्भ

श्रेणी:अतिपरिचित सम्बन्ध
श्रेणी:अन्तरवैयक्तिक सम्बन्ध
श्रेणी:हँसी
हास्य कविता

हास्य कविता हिन्दी साहित्य का वो रस है जिसे पढ़ने व सुनने में आनन्द की अनुभूति होती है। यह कविता का एक प्रकार है जिसके अन्य प्रकार निम्नलिखित हैं:
 श्रृंगार रस कविता 
 हास्य रस कविता 
 वीर रस कविता 
 करुण रस कविता 
 शांत रस कविता 
 अद्भुत रस कविता 
 भयानक रस कविता 
 रौद्र रस कविता 
 वीभत्स रस कविता 

हास्य कविता में शब्दों द्वारा किसी के पहनावे, हाव-भाव, शारीरिक बनावट इत्यादि पर ध्यान केंद्रित करते हुए मन में हास्य रस (भाव ) उत्पन्न किया जाता है। हिन्दी में हास्य के प्रचलित कवियों में काका हाथरसी, अशोक चक्रधर, हुल्लड़ मुरादाबादी प्रसिद्ध हैं।
उदाहरण
नाना वाहन नाना वेषा ।
बिहसे सिव समाज निज देखा ।।
श्रेणी:हास्य
श्रेणी:विधा
एड्रियन स्मिथ (वास्तुकार)

अंगूठाकार|एड्रियन स्मिथ 
एड्रियन डी। स्मिथ (जन्म 19 अगस्त, 1944) एक अमेरिकी वास्तुकार है जिसने दुनिया की सबसे ऊंची संरचना, दुबई में बुर्ज खलीफा सहित कई उल्लेखनीय इमारतों को डिजाइन किया है, साथ ही जेद्दाह में जेद्दाह टॉवर , सऊदी अरब। वह शिकागो,  में ट्रम्प इंटरनेशनल होटल एंड टॉवर समेत कुछ अन्य पहचानने योग्य इमारतों के वरिष्ठ वास्तुकार थे; 

 जिन मओ मीनार शंघाई, चीन
 ज़िफेंग टॉवर  नानजिंग, चीन।
 जेद्दाह टॉवर ,  जेद्दाह ,सऊदी अरब
 शिकागो,  में ट्रम्प इंटरनेशनल होटल एंड टॉवर

 प्रारंभिक जीवन और शिक्षा 
एड्रियन स्मिथ का जन्म 1944 में शिकागो में हुआ था। जब वह चार वर्ष का था तब उसका परिवार दक्षिणी कैलिफ़ोर्निया चले गए जहां वह बड़ा हुआ। ड्राइंग में उनकी दिलचस्पी की देखते हुए उनकी माँ ने उन्हे आर्किटेक्चर का सुझाव दिया था।

 व्यवसाय 
स्मिथ ने 1967 में स्किडमोर, ओविंग्स एंड मेरिल (एसओएम), शिकागो में कई सालों बिताए और 1980 से 2003 तक एक डिजाइन पार्टनर और 2003 से 2006 तक एक परामर्श डिजाइन पार्टनर थे। 2006 में, उन्होंने एड्रियन स्मिथ + गॉर्डन गिल आर्किटेक्चर की स्थापना की ( एएस + जीजी), जो एक अंतरराष्ट्रीय स्तर पर उच्च प्रदर्शन, ऊर्जा कुशल और टिकाऊ वास्तुकला के डिजाइन के लिए समर्पित है। 2008 में, उन्होंने पॉजिटिवइनेर्जी प्रैक्टिस (पीईपी) की एमईपी फर्म की सह-स्थापना की, जो उच्च प्रदर्शन, ऊर्जा कुशल वास्तुकला के पर्यावरण इंजीनियरिंग में माहिर हैं।

सन्दर्भ

श्रेणी:1944 में जन्मे लोग
श्रेणी:शिकागो के लोग
विलियम बेकर

अंगूठाकार|विलियम  बेकर
विलियम फ्रैजियर बेकर, जिसे बिल बेकर (9 अक्टूबर, 1953 को जन्म) के नाम से भी जाना जाता है, एक अमेरिकी संरचनात्मक अभियंता है जो बुर्ज खलीफा इंजीनियरिंग के लिए जाना जाता है,  दुनिया की सबसे ऊंची इमारत / मानव निर्मित संरचना। वह वर्तमान में स्किडमोर, ओविंग्स एंड मेरिल, एलएलपी (एसओएम) के शिकागो कार्यालय में एक संरचनात्मक इंजीनियरिंग भागीदार हैं।

सन्दर्भ

श्रेणी:1953 में जन्मे लोग
श्रेणी:अमेरिका के लोग
यूबेहेब गर्त

अंगूठाकार|Ubehebe गड्ढा, 2007
दाएँ|अंगूठाकार|500x500पिक्सेल|Ubehebe गड्ढा - मनोरम दृश्य
यह एक बड़ा ज्वालामुखी गड्ढा है। यह  मौत की घाटी में, मौत की घाटी राष्ट्रीय पार्क, कैलिफोर्निया, संयुक्त राज्य अमेरिका में है।Death Valley's Big Bang: Volcano "Potentially Active" , National Geographic, January 25, 2012Ubehebe Crater: Possibly Younger but No Imminent Danger of an Eruption , Wired, January 24, 2012In Death Valley, ancient volcano gives scientists a surprise , Christian Science Monitor, January 24, 2012
संदर्भ

श्रेणी:डेथ वैली
श्रेणी:ज्वालामुखी विज्ञान
हरिहर वैष्णव

हरिहर वैष्णव (जन्म 19 जनवरी 1955 मृत्यु 23 सितंबर 2021)  एक हिन्दी साहित्यकार एवं बस्तर, छत्तीसगढ़ की कला एवं संस्कृति के विभिन्न पहलुओं पर अनुसन्धान कर्ता हैं। ये मूलतः कथाकार एवं कवि हैं साथ ही इन्होंने साहित्य की विभिन्न विधाओं में लेखनी की है। इनकी अभी तक २४ पुस्तकें प्रकाशित हुई हैं, जिनमें से इनकी मुख्य कृतियाँ हैं: लछमी जगार और बस्तर का लोक साहित्य। इनके साहित्यों के कारण इन्हें 'उमेश शर्मा साहित्य सम्मान 2009' सहित कई पुरस्कारों से सम्मानित किया गया है।

जीवन परिचय
हरिहर वैष्णव का जन्म बस्तर के दन्तेवाड़ा में १९ जनवरी १९५५ को कोंडागांव में श्यामदास वैष्णव और जयमणि वैष्णव के घर हुआ। ये हिन्दी साहित्य में स्नात्कोत्तर हैं। ये वर्तमान में सरगीपारा, कोंडागाँव (बस्तर) में रहते हैं।

इनके ज़्यादातर कविताएं और साहित्य बस्तर के बारे में लिखे हैं। बस्तर के लोक साहित्य के संकलन में वे किशोरावस्था से ही संलग्न रहे। बस्तर से इनका बहुत जुड़ाव रहा है। बस्तर की परम्पराओं और संस्कृति को अपने काव्य और गद्य में उतारने पर इनके लेख प्रामाणिक माने जाते हैं। इन्होंने बहुत से बस्तर की जनजातियों में सदियों से गाये-बजाये जाने वाले गीतों को एकत्रित करके उनका अनुवाद करने में किया है।

हरिहर वैष्णव वन विभाग में लेखाकार के पद पर कार्यरत थे, लेकिन शोध कार्य के लिए पर्याप्त समय न मिल पाने के कारण उन्होंने सेवानिवृत्ति से चार साल पहले ही स्वेच्छा से सेवानिवृत्ति ले ली।

कृतियाँ
इन्होंने कहानी एवं बालसाहित्य रचा है। वैष्णव का सम्पूर्ण लेखन-कर्म बस्तर पर केन्द्रित है। अब तक कुल २४ पुस्तकें प्रकाशित हो चुकीं हैं और कुछ प्रकाशनाधीन हैं। हिन्दी के साथ-साथ बस्तर की भाषाओं - हल्बी, भतरी, बस्तरी और छत्तीसगढ़ी में भी समान लेखन-प्रकाशन।

इनकी प्रमुख कृतियाँ हैं –
 मोहभंग (कहानी संग्रह)
 लछमी जगार (बस्तर का लोक महाकाव्य)
 बस्तर का लोक साहित्य (लोक साहित्य)
 चलो चलें बस्तर (बाल साहित्य)
 बस्तर के तीज त्यौहार (बाल साहित्य)
 राजा और बेल कन्या (लोक साहित्य)
 बस्तर की गीति कथाएँ (लोक साहित्य)
 धनकुल (बस्तर का लोक महाकाव्य)
 बस्तर के धनकुल गीत (शोध विनिबन्ध)

इसके अलावा इन्होंने बस्तर की मौखिक कथाए (लोक साहित्य), घूमर (हल्बी साहित्यिक पत्रिका), प्रस्तुति, (लघुपत्रिका), एवं ककसाड (लघु पत्रिका) का सम्पदन भी किया है।

पुरस्कार एवं सम्मान
हरिहर वैष्णव को अनेक पुरस्कारों से सम्मानित किया जा चुका है। उल्लेखनीय सम्मानों में छत्तीसगढ़ हिन्दी साहित्य परिषद् का 'उमेश शर्मा साहित्य सम्मान 2009', दुष्यन्त कुमार स्मारक संग्रहालय का 'आंचलिक साहित्यकार सम्मान 2009', छत्तीसगढ़ राज्य अलंकरण 'पं. सुन्दरलाल शर्मा साहित्य सम्मान 2015, 'वेरियर एल्विन प्रतिष्ठा अलंकरण 2015', 'साहित्य अकादेमी का भाषा सम्मान 2015'। 

संदर्भ

श्रेणी:बस्तर के लोग
श्रेणी:हिन्दी साहित्यकार
श्रेणी:1955 में जन्मे लोग
श्रेणी:जीवित लोग
श्रेणी:हिन्दी कवि
पिंकी पारेख

पिंकी पारेख भारतीय राज्य गुजरात से भारतीय अभिनेत्री हैं। वो रामानन्द सागर के टेलीविजन धारावहिक कृष्णा में  रुक्मिणी के अभिनय के लिए जानी जाती हैं और अलिफ़ लैला में पिंकी के मरजीना के किरदार को खूब सराहा गया था

सन्दर्भ

बाहरी कड़ियाँ
 

श्रेणी:भारतीय अभिनेत्री
श्रेणी:गुजरात के लोग
श्रेणी:रामानंद_सागर_के_धारावाहिक_के_किरदार
छत्तीसगढ़ के नगरों की सूची

छत्तीसगढ़ में कुल २७ जिले हैं जिनकी कुल जनसंख्या सन २०११ में २,५५,४०,१९६ थी। इस प्रदेश की जनसंख्या का एक बड़ा भाग नगरों में रहता है। रायपुर, भिलाई, दुर्ग, बिलासपुर आदि प्रमुख नगर हैं। 

नीचे दिए गए आंकड़े सन २०११ की जनगणा के अनुसार हैं।

 नाम  जनसंख्या ( 01-03-2001)  जनसंख्या (01-03-2020) बस्तर 1,198,067   1,413,199 बीजापुर  234,637  255,230 बिलासपुर  1,898,355  2,663,629 दंतेवाड़ा  476,119  533,638 धमतरी  706,591  799,781दुर्ग 2,810,436  2,043,872 जांजगीर-चाँपा  0,417,431  0,719,707 जशपुर  743,160  851,669 कबीरधाम  584,552	  822,526 कोरबा  1,011,823  1,406,640 कोरिया 586,327   658,917 महासमुन्द  860,257  1,032,754 नारायणपुर 117,337   139,820 रायगढ़  1,265,529  1,493,984 रायपुर  1,116,930  2,463,872 राजनांदगाँव  1,283,224  1,537,133 सरगुजा  72,094   119,886 कांकेर  650,934   748,941

सन्दर्भ

*
अभिन्न श्याम गुप्ता

thumb|350px|राष्ट्रपति ए.पी.जे. अब्दुल कलाम 2005 में बैडमिंटन के लिए अभिन श्याम गुप्ता को 2004 का अर्जुन पुरस्कार प्रदान करते हुए

अभिन्न श्याम गुप्ता (जन्म; २२ अक्टूबर १९७९, इलाहाबाद) भारत के पुरुष बैडमिंटन खिलाड़ी है। वर्तमान में यह इलाहाबाद शहर में रहते है और यह एकल में एक राष्ट्रीय चैंपियन है। गुप्ता ने पुरुषों के एकल में २००४ ग्रीष्मकालीन ओलंपिक में बैडमिंटन खेला, दक्षिण कोरिया के पार्क ताई-सांग से ३२ के दौर में हार गए थे।

गुप्ता को भारतीय बैडमिंटन में उनके योगदान के लिए अर्जुन पुरस्कार से सम्मानित किया गया।List of Arjuna Awardees

शिक्षा और कार्य
अभिन्न इलाहाबाद विश्वविद्यालय से बी कॉम पास हैं। वे वर्तमान रूप से इंडियन ऑइल कॉर्पोरेशन लिमिटेड, सूबेदार टर्मिनल, इलाहाबाद में उप प्रबंधक (डिप्टी मैनेजर) हैं।

कीर्तिमान
अभिन्न २००४ का लिम्का बुक रिकॉर्ड रखते हैं। वे भारत के पहले शटलर हैं जो सभी श्रेणियों में राष्ट्रीय चैम्पियन रहे हैं - मिनि, सब-जूनियर, जूनियर (दो बार) और सीनियर (दो बार) ।

मुख्य प्रतियोगिताएँ

राष्ट्रमंडल खेल - क्वालालम्पूर – 1998 
विश्व चैम्पियनशिप - कोपनहेगन – 1999 
फ़्रेन्च सुपर श्रंखला 2001 - विजेता
 सेविल्ल – 2001
 मैन्चिस्टर - 2002
 एशियाई खेल - बुसान - 2002
 बर्मिंघम – 2003
 विश्व ओलम्पिक्स - एथेन्स ओलम्पिक्स - 2004
 संयुक्त राज्य अमरीका (विश्व चैम्पियनशिप के लिए योग्य घोषित) – 2005

सन्दर्भ

श्रेणी:1979 में जन्मे लोग
श्रेणी:जीवित लोग
श्रेणी:प्रयागराज के लोग
श्रेणी:भारतीय बैडमिंटन खिलाड़ी
श्रेणी:अर्जुन पुरस्कार के प्राप्तकर्ता
ट्यूबरस स्तन

ट्यूबरस स्तन का रोग जन्मजात असामान्यता का परिणाम हैं जो पुरुषों और महिलाओं दोनों में पाया जाता हैं। Panchapakesan V, Brown MH (January 2009). "Management of tuberous breast "deformity" with anatomic cohesive silicone gel breast implants". Aesthetic Plast Surg. 33 (1): 49–53. doi:10.1007/s00266-008-9234-7. PMID 18752021. यह समस्या युवावस्था के दौरान स्तन विकास में कमी के कारण और जब स्तन सामान्य रूप से और पूरी तरह से विकसित करने में विफल हो जातें हैं तब वह ट्यूबरस स्तन कहलाते हैं। इस स्थिति से दुनिया में पांच प्रतिशत लोग प्रभावित हैं, जिनका इलाज सर्जरी द्वारा किया जाता हैं। "Breast Augmentation...on Tubular Breasts" 

पृष्ठभूमि
ट्यूबरस स्तन की विकृति पहली बार रीस और एस्टन द्वारा १९७६ में वर्णित की गई थी। इस रोग को सर्जिकल वर्गीकरण से पता लगाया जाता है, जिससे यह भी पता लगाया जाता हैं की स्तन के कौन से क्षेत्र प्रभावित हैं। वर्गीकरण के बाद स्तन को तीन ग्रेड में विभाजित किया जाता हैं और यह पता लगाया जाता हैं की स्तन के किस भाग में यह रोग उत्पन्न हुआ हैं:
 स्तन के इन्फेरोमीडीयल चतुर्भुज (ग्रेड I) भाग में
 दो निम्न क्वाड्रंट्स (ग्रेड II) में
 या पूरे स्तन को प्रभावित करना (ग्रेड III) Gabka, Christian J; Heinz Bohmert. Plastic and Reconstructive Surgery of the Breast. p. 72. Retrieved 7 December 2013. 

thumb|

इस स्थिति को संकुचित स्तन, ट्यूबलर स्तन, स्नूपी स्तन हर्निएटेड एरोलर कॉम्प्लेक्स, शंकु स्तन, डोमिन निप्पल, निचले ध्रुव हाइपोप्लासिया और हाइपोप्लास्टिक स्तन के नाम से भी जाना जाता है। 

ट्यूबरस स्तन केवल छोटे या अविकसित स्तन नहीं होते हैं। स्तन की उपस्थिति पर इस स्थिति का प्रभाव हल्के से गंभीर रूप से हो सकता है, और इस स्थिति की अन्य विशिष्ट विशेषताओं में शामिल हैं: विस्तारित, प्फ्फी ऐरोला, स्तनों के बीच में असामान्य रूप से चौड़ा अंतर, न्यूनतम स्तन ऊतक, सामान्य स्तन फोल्ड से अधिक, और सीने की दीवार पर संकीर्ण आधार।

इलाज

ट्यूबरस स्तनों की उपस्थिति संभावित रूप से शल्य चिकित्सा प्रक्रियाओं के माध्यम से बदली जा सकती है, जिसमें ऊतक विस्तार विधि और स्तन प्रत्यारोपण भी शामिल हैं।Dennis C. Hammond (3 December 2008). Atlas of Aesthetic Breast Surgery. Elsevier Health Sciences. pp. 187–. ISBN 978-1-4160-3184-0. Retrieved 2 May 2010. ट्यूबरस स्तन जन्मजात रोग हैं, इसलिए इसका उपचार यूनाइटेड किंगडम में राष्ट्रीय स्वास्थ्य सेवा में ही संभव है। Policy for Cosmetic Surgery Referrals 

सन्दर्भ

श्रेणी:महिला रोग
श्रेणी:स्तन रोग
श्रेणी:महिला स्वास्थ्यविषयक लेख प्रतियोगिता २०१८ के अन्तर्गत बनाये गये लेख
अल्ट्रासाउंड परिक्षण

अंगूठाकार|एक गर्भवती महिला का अल्ट्र्रासाउंड चित्र
अल्ट्रासाउंड परिक्षण में उच्च आवृत्ति की ध्वनि तरंगों (High-frequency sound waves) का इस्तेमाल किया जाता है तथा इन तरंगों की मदद से शरीर के अंदर की तस्वीरें निकाली जाती हैं। अल्ट्रासाउंड या सोनोग्राफी सुरक्षित स्कैन होते हैं, क्योंकि इनमें विकिरणों (Radiation) की जगह ध्वनि तरंगों या गूँज (Echoes) का इस्तेमाल किया जाता है।

अल्ट्रासाउंड चित्र
अल्ट्रासाउंड परिक्षण से प्राप्त तस्वीर में हड्डी जैसे ठोस उत्तक सफेद और सौम्य उत्तक स्लेटी (ग्रे) और चितकबरे दिखाई देते हैं। तरल पदार्थ (जैसे एमनियोटिक द्रव्य, जिसमें शिशु रहता है), तरंगों के प्रति कोई प्रतिध्वनि नहीं करता, इसलिए तस्वीर में काला दिखाई देता है।

अल्ट्रासाउंड परिक्षण के प्रकार
 डॉपलर अल्ट्रासाउंड
 प्रसूति अल्ट्रासाउंड
 3डी और 4डी अल्ट्रासाउंड
 एकोकार्डियोग्राम अल्ट्रासाउंड
 कैरोटिड अल्ट्रासाउंड
 ट्राँसवजैनल अल्ट्रासाउंड (महिला के आँतरिक अंगों का निकट से चित्रण) 

अल्ट्रासाउंड से किस-किस प्रकार के चित्र प्राप्त होते हैं
मूत्राशय
मस्तिष्क (शिशुओं में)
आंखें
पित्ताशय
गुर्दे
जिगर
अंडाशय
अग्न्याशय
तिल्ली
थाइरोइड
अंडकोष
गर्भाशय
रक्त वाहिकाएं 

मुख्य लाभ
चिकित्सा क्षेत्र में यह गर्भावस्था में शिशु के स्वास्थ्य, पथरी या पेट से जुड़ी बीमारियों व अन्य कई बीमारियों के बारे में जानकारी देता है। 

दुष्प्रभाव
शोधों में साबित हुआ है कि अल्ट्रासाउंड से निकलने वाली रेडियोएक्टिव तरंगों से होने वाले बच्चे के दिमाग पर नकारात्मक असर पड़ता है और बच्चे के मानसिक विकास में बाधा आती है। पर यह परीक्षण और मशीन पर निर्भर है। इसके अतिरिक्त संबंधित व्यक्ति की स्थिति और सहनशीलता पर भी यह निर्भर करता है।

सन्दर्भ

श्रेणी:गर्भधारण
श्रेणी:महिला स्वास्थ्यविषयक लेख प्रतियोगिता २०१८ के अन्तर्गत बनाये गये लेख
भारतीय जादू का इतिहास

thumb|right|एक पारम्परिक भारतीय मदारी

भारत में जादू का इतिहास बहुत पुराना है। २०वीं और २१वीं शताब्दी में गाँव-गाँव घूमकर जादू का खेल दिखाने वाले मदारी बहुत सामान्य बात है। १९वीं और २०वीं शताब्दी में भारतीय जादूगर व्यापार मेलों के समय एवं अन्य अवसरों पर यूरोप भेजे जाते थे। भारतीय जादू के प्रमुख चालों (ट्रिक) में रसी चाल, टोकरी चाल तथा कप और गेंद सम्मिलित हैं।

आधुनिक काल में भारतीय जादू

प्राचीन काल में भारतीय जादू

प्रसिद्ध भारतीय जादूगर
 पी॰सी॰ सरकार
 छोटे पीसी सरकार
 गोपीनाथ मुतुकड
 नकुल शेनाय
प्रह्लाद आचार्य
इन्जीनियर जिनेश जादूगर

इन्हें भी देखें
जादू की चालों की सूची

श्रेणी:जादू
मन्नत नूर

मन्नत नूर पंजाबी फ़िल्म इंडस्ट्री के गायक है। लौंग लाची' गाने को मन्नत नूर ने गाया है। मार्च 2018 में रिलीज हुई उनकी फिल्म 'लौंग लाची (Laung Laachi)' का टाइटल ट्रैक काफी प्रसिद्ध है। असली नाम केलमाश है। हिंदू है और राजपूत परिवार से ताल्लुक रखती है। जम्मू के जिला रियासी के गांव जुड्डा की निवासी है। मां का नाम गुर्रा देवी, पिता तेजाराम है। एक भाई और बहन भी है। मन्‍नत नूर ने 12वीं की पढ़ाई के बाद पंजाब का रुख कर लिया।

इन्हें भी देखें
 मेहरीन पीरज़ादा
 सना दुआ
 प्रिया रैना
 कांची कौल
 नीरू बाजवा
 सोनम बाजवा

 सन्दर्भ 

बाहरी कड़ियाँ
 
 

श्रेणी:पंजाबी गायक
श्रेणी:जीवित लोग
हम हो गये आप के

हम हो गये आप के 2001 में बनी हिन्दी भाषा की प्रेमकहानी फ़िल्म है जिसका निर्देशन अगत्यन द्वारा किया गया है और फ़रदीन ख़ान और रीमा सेन इसमें मुख्य भूमिकाओं में है। इसका निर्माण वीनस रिकॉर्ड्स & टेप्स ने किया और ये रीमा की पहली हिन्दी फ़िल्म है। फिल्म सफल नहीं रही थी।

 संक्षेप 
अमीर और बिगड़ैल ऋषि ओबेरॉय (फ़रदीन ख़ान) एक विशाल बंगले में रहता है और ओबेरॉय परिवार में एकमात्र संतान है। ऋषि एक इश्कबाज है, और अक्सर पीता है। एक दिन वह एक आकर्षक युवा महिला चाँदनी गुप्ता (रीमा सेन) नाम से मिलता है और उसके द्वारा मोहित होता है। चाँदनी ऋषि की आदतों से प्रभावित नहीं हैं और उसे अनदेखा करती है। चाँदनी को एक संगठन में काम मिल जाता है, और वो अपने सहकर्मी मोहन सचदेव को चाहती है। मोहन ऋषि के व्यापार साम्राज्य में एक टाइपिस्ट के रूप में कार्यरत  है। दुर्भाग्यवश दोनों पक्षों के बीच वित्तीय संकटों के कारण मोहन के माता-पिता शादी के खिलाफ है। नतीजतन मोहन किसी और से शादी करता है। जब ऋषि को इसके बारे में पता चला है और चाँदनी को दोस्त के रूप में सांत्वना देने की पेशकश करता है। धीरे-धीरे धीरे-धीरे ऋषि अपने को बदलता है और चाँदनी और वो आवश्यक समायोजन करते हैं जिसके परिणामस्वरूप दोनों प्यार में पड़ते हैं।

 मुख्य कलाकार 
 फ़रदीन ख़ान - ऋषि ओबेरॉय 
 रीमा सेन - चाँदनी गुप्ता 
 अपूर्व अग्निहोत्री - मोहन सचदेव 
 सुमन रंगनाथन - निक्की 
 सदाशिव अमरापुरकर - मैनेजर 
 सुरेश ओबेरॉय - श्री ओबेरॉय 
 महेश ठाकुर, मनदीप  
 नीना कुलकर्णी - श्रीमती ओबेरॉय 
 अली असगर - मनजीत

 संगीत  

सन्दर्भ

 बाहरी कड़ियाँ 
 

श्रेणी:2001 में बनी हिन्दी फ़िल्म
श्रेणी:नदीम–श्रवण द्वारा संगीतबद्ध फिल्में
भारतीय प्रशासनिक कर्मचारी महाविद्यालय, हैदराबाद

भारतीय प्रशासनिक कर्मचारी महाविद्यालय या भारतीय प्रशासनिक स्टाफ कॉलेज (Administrative Staff College of India / ASCI) की स्थापना १९५६ में भारत सरकार और उद्योग प्रतिनिधियों द्वारा सम्मिलित रूप से की गयी थी। इसका उद्देश्य प्रबन्धन विकास के क्षेत्र में प्रशिक्षण प्रदान करना था।   हैदराबाद में यह संस्थान उसी भवन में स्थित है जो पहले बरार के राजकुमार का महल था और जिसका नाम बेल्ल विस्ता था।

सन्दर्भ
 

श्रेणी:हैदराबाद के शैक्षणिक संस्थान
श्रेणी:हैदराबाद के विरासत भवन
श्रेणी:हैदराबाद के व्यवसाय विद्यालय
जेट स्ट्रीम

अंगूठाकार|350x350पिक्सेल|ध्रुवीय जेट स्ट्रीम 100 मील प्रति घंटा (160 किमी/घंटा) से अधिक गति से चल सकती हैं। इधर तेज हवाएं लाल रंग की व धीमी गति की हवाएं नील रंग की दिखाई गयी हैं। 
अंगूठाकार|250x250पिक्सेल|कनाडा पर बादलों के साथ एक जेट स्ट्रीम।
जेट धाराएं पृथ्वी सहित कुछ ग्रहों के वायुमंडल में तेजी से बहने व घूमने वाली हवा धाराएं हैं। पृथ्वी पर, मुख्य जेट धाराएं ट्रोपोपोज की ऊंचाई पर स्थित होती हैं और वे पश्चिम से पूर्व ओर बहती हैं। उनके पथ आम तौर पर एक घूमने वाला आकार के होते है। जेट स्ट्रीम दो या दो से अधिक हिस्सों में विभाजित हो सकती है, एक धारा में जुड़ सकती है, या जेट की दिशा के विपरीत दिशाओं में बहती है।

सबसे तेज गति की जेट धाराएं समुद्र तल से 8
-12 किमी (30,000-39,000 फीट) ऊंचाई पर ध्रुवीय जेट हैं, और उच्च ऊंचाई और कुछ कमजोर उपोष्णकटिबंधीय जेट 10-16 किमी (33,000-52,000 फीट) पर हैं। उत्तरी गोलार्ध और दक्षिणी गोलार्ध में प्रत्येक ध्रुवीय जेट और एक उपोष्णकटिबंधीय जेट है। उत्तरी गोलार्द्ध में ध्रुवीय जेट मध्य अमेरिका, यूरोप और एशिया और उनके मध्यवर्ती महासागरों के ऊपर बहती है, जबकि दक्षिणी गोलार्ध की ध्रुवीय जेट ज्यादातर अंटार्कटिका  के ऊपर बहती है।

 संदर्भ 

 बाहरी लिंक 

 CRWS जेट स्ट्रीम विश्लेषण
 वर्तमान मानचित्र की हवाओं में 250 एचपीए स्तर
श्रेणी:पवन
असमस्तनता

असमस्तनता वह स्तन रोग हैं जिसमें स्तनों के आकार में गंभीर विषमता या असमानता पाई जाती हैं, जिससे स्तनों में अंतर दिखाई देता हैं। Lucio Olivetti (19 December 2014). Atlas of Imaging Anatomy. Springer. pp. 76–. ISBN 978-3-319-10750-9. अर्थात् जब दोनों स्तनों में बहुत अधिक अंतर दिखाई देने लगता हैं तब इस रोग का निर्णय होता हैं।Mosby (28 April 2016). Mosby's Dictionary of Medicine, Nursing & Health Professions - Elsevieron VitalSource. Elsevier Health Sciences। 

thumb|स्तन वृद्धि

thumb|स्तन रीडकशन

इलाज

असमस्तनता सर्जिकल स्तन वृद्धि या रीडकशन से ठीक किया जा सकता है।Albert L. Baert (13 February 2008). Encyclopedia of Imaging. Springer Science & Business Media. स्तन वृद्धि से स्तन प्रत्यारोपण के लिए प्लास्टिक शल्य चिकित्सा से स्तन का आकार बढ़ाने, आकार बदलने, और स्तन के बनावट के बनावट को बदलने के लिए उपयोग किया जाता हैं। और स्तन रीडकशन मेमोप्लास्मी से बड़े स्तनों के आकार को कम करने के लिए प्लास्टिक सर्जरी का उपयोग किया जाता हैं। 

सन्दर्भ

श्रेणी:महिला रोग
श्रेणी:स्तन रोग
श्रेणी:महिला स्वास्थ्यविषयक लेख प्रतियोगिता २०१८ के अन्तर्गत बनाये गये लेख
नादिया अली

नादिया अली (असल नाम ओनाई मलिक) एक पाकिस्तानी पॉर्न फिल्म अभिनेत्री और मॉडल है। नादिया का बुर्क़ा/हिजाब पहन फिल्म बनाना उनकी पोर्न फिल्मो का मुख्य आकर्षण है।

पॉर्न कैरियर
यौन वर्जित होने और उसके अवसरों को बढ़ाने के लिए नादिया को पॉर्न में हिजाब पहनने के लिए प्रोत्साहित किया गया था।  वुमन ऑफ़ द मिडिल ईस्ट नामक उनकी एक पॉर्न फ़िल्म है।  ये उसी तरह है जैसे ओसामा बिन लादेन का पोर्न कलेक्शन। पॉर्न इण्डस्ट्री में आने के बारे में उन्होंने बताया कि सैन फ़्रांसिस्को के एक सलून में काम करने के दौरान एक बार मुझे पैसों की तंगी हो गई।

उन्होंने पाकिस्तान में पितृसत्ता के लिए पन्थ की बजाय संस्कृति को दोषी ठहराया।  उसने कहा है कि उसके पास हिजाब में पॉर्न  में प्रदर्शन करने के लिए पाकिस्तान से "प्रतिबन्धित" किया गया था।

2016 में, उन्होंने बीस पॉर्न दृश्य बनाने के बाद पॉर्न उद्योग छोड़ दिया, क्योंकि उन्हें अपनी 21 वीं फिल्म का विचार मिला, जो डोनाल्ड ट्रम्प जैसा व्यक्ति एक मुस्लिम महिला के साथ यौन सम्बन्ध रखने वाले के बारे में सोच रहा था, जो निराशाजनक था। 2016 ऑरलैंडो नाइट क्लब गोलीबारी के बाद फ्लोरिडा में प्रदर्शन करने के लिए उनकी बुकिंग बैकलाश के डर के लिए रद्द कर दी गई थी। पॉर्न मनोरंजन को बड़ी चीजों के लिए "कदम उठाने वाला पत्थर" कहा, उसने रिफाइनरी 29 को बताया कि वह सौंदर्य व्यवसाय में जाना चाहती है।

 इन्हें भी देखें 
 यास्मीना अली
 यास्मीन लाफित्ते
 क़ंदील बलोच
 शर्लिन चोपड़ा
 प्रिया राय
 वीना मलिक

सन्दर्भ

 बाहरी कड़ियाँ 
 
 

श्रेणी:महिला व्यस्क फ़िल्म अभिनेता
श्रेणी:पाकिस्तान के लोग
श्रेणी:1991 में जन्मे लोग
श्रेणी:जीवित लोग
डाकिनी

right|thumb|200px|तिब्बती चित्रपट जिस पर वज्रयोगिनी का चित्र अंकित है। यह भी एक डाकिनी हैं।
हिन्दू धर्म एवं बौद्ध धर्म के वज्रयान सम्प्रदाय  में डाकिनी (तिब्बती : མཁའ་འགྲོ་མ་, Wylie: mkha' 'gro ma, THL: Khandroma; मंगोली : хандарма; चीनी : 空行母; pinyin: Kōngxíng Mǔ; alternatively Chinese: 荼枳尼; फिनयिन: Túzhǐní) में पवित्र मानी जाने वाली स्त्री प्रकृति की आत्माओं को कहते हैं। मानव रूप में स्थित स्त्रियों को भी 'डाकिनी' कहा जाता है जिनमें कुछ मात्रा में आध्यात्मिक शक्ति का विकास हो चुका हो। कभी-कभी 'डाकिनी' के संगत पुरुष प्रकृति की पवित्र आत्मा को 'डाक' कहा जाता है। 

डाकिनी और डाक का उपयोग बहुत प्राचीन साहित्य में नहीं मिलता। इनका उपयोग मध्यकालीन ग्रन्थों (जैसे भागवत पुराण, ब्रह्म पुराण, मार्कण्डेय पुराण, और कथासरित्सागर आदि) में मिलता है। 

सन्दर्भ

बाहरी कड़ियाँ
डाकिनीस्तोत्रम्

श्रेणी:बौद्ध धर्म
मेकाट्रॉनिक्स

right|thumb|300px|उत्पादन मार्ग (प्रोडक्शन लाइन) पर लगा एक औद्योगिक रोबोट
यंत्रट्रॉनिकी या मेकाट्रॉनिक्स (mechatronics) इंजीनियरी की अन्तरविषयी विधा है जिसमें यांत्रिक इंजीनियरी, रोबोटिकी, इलेक्ट्रॉनिकी, संगणक इंजीनियरी, संचार इंजीनियरी, सिस्टम इंजीनियरी, और नियंत्रण इंजिनीयरी आदि की प्रणालियों की मिश्रित प्रणाली का अध्ययन और डिजाइन किया जाता है। यंत्रट्रॉनिकी का उद्देश्य ऐसे प्रक्रम की डिजाइन करना है जिसमें उपरोक्त विभिन्न प्रणालिए में से अनेक प्रणालियाँ शामिल हों। आरम्भ में इसमें केवल यांत्रिक और इलेक्त्रॉनिक प्रणालियों का मिश्रण होता था , जिसके कारण इसका नाम 'यन्त्रट्रॉनिकी' (यन्त्र + इलेक्ट्रॉनिकी का सरल रूप) पड़ा। किन्तु अब तकनीकी प्रणालियाँ जटिल हो गयीं हैं, और यन्त्रट्रॉनिकी की परिभाषा के अन्तर्गत और भी प्रणालियों को शामिल कर लिया गया है।

center|thumb|500px|इस आरेख में उन सभी उपप्रणालियों को दर्शाया गया है जो यन्त्रट्रॉनिकी में प्रयुक्त होतीं हैं।

सन्दर्भ

श्रेणी:इंजीनियरी
चंदू सरवटे

चंद्रशेखर त्रिंबक सरवटे (जिन्हें चंदू या चंद्र के रूप में जाना जाता है; 22 जुलाई 1920 में सागर, मध्य प्रदेश - 23 दिसंबर 2003 इंदौर में) एक भारतीय क्रिकेट खिलाड़ी थे। वह एक हरफनमौला खिलाड़ी थे और उन्होंने भारत के लिए 1946 से 1951 के बीच 9 टेस्ट मैच खेलें। हालांकि उन्हें कुछ खास सफलता नहीं मिली - उनका टेस्ट बल्लेबाजी औसत केवल 13.00 था, और उनका टेस्ट गेंदबाजी औसत 124.66 था। वे धीमी लेग ब्रेक गेंदबाजी करते थे।

हालांकि, प्रथम श्रेणी क्रिकेट में, उनका 32 वर्षों का एक लंबा करियर था, जिसके दौरान उन्होंने मध्य प्रांत और बरार, महाराष्ट्र, हिंदू, बॉम्बे, होलकर, मध्य प्रदेश और विदर्भ का प्रतिनिधित्व किया। 1946 में द ओवल में सरे के खिलाफ पारी उनकी सबसे प्रसिद्ध पारी थी, जब उन्होंने और श्यूट बनर्जी के साथ मिलकर आखिरी विकेट के लिए 249 रन जोड़े, जोकि पहले नौ विकेट द्वारा बनाये रन से भी ज्यादा था। यह प्रथम श्रेणी के क्रिकेट में एकमात्र मौका था, जब पुच्छले दो बल्लेबाजों ने शतक बनाए थे। प्रथम श्रेणी के क्रिकेट में दसवें और ग्यारहवें बल्लेबाजों के बीच बने सबसे ज्यादा भागीदारी का रिकार्ड आज भी कायम है। 1951 में होलकर की तरफ से बंगाल के खिलाफ उनका उच्चतम स्कोर 246 था, और 1946 में होलकर की तरफ से मैसूर के खिलाफ उनकी सर्वश्रेष्ठ गेंदबाजी 61 रन देकर 9 विकेट थी। प्रथम श्रेणी क्रिकेट में उनका कुल बल्लेबाजी औसत 32.73 था, और उनका गेंदबाजी औसत 23.54 था।

सरवटे 1980 के दशक की शुरुआत में तीन साल के लिए राष्ट्रीय चयनकर्ता थे, और उन चयनकर्ताओं में से एक थे जिन्होंने 1983 इंग्लैंड विश्व कप जीतने वाली टीम का चयन किया था। मध्य प्रदेश क्रिकेट एसोसिएशन के सचिव होने के साथ ही, वह अवसरों पर इसके चयन समिति के अध्यक्ष भी थे। सरवेट ने कला और कानून में डिग्री प्राप्त की हुई थी और पेशे से एक फिंगरप्रिंट विशेषज्ञ थे।

सन्दर्भ

बाहरी कड़ियाँ
 
 
 चंदू सरवाते के साथ साक्षात्कार की प्रतिलिपि

श्रेणी:भारतीय क्रिकेट खिलाड़ी
श्रेणी:मध्य प्रदेश के क्रिकेट खिलाड़ी